Document ID: 32014D0952

A POLITIKAI ÉS BIZTONSÁGI BIZOTTSÁG EUMM GEORGIA/1/2014 HATÁROZATA
(2014. december 19.)
az Európai Unió grúziai megfigyelő missziója (EUMM Georgia) vezetőjének kinevezéséről
(2014/952/EU)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 38. cikke harmadik bekezdésére,
tekintettel az Európai Unió grúziai megfigyelő missziójáról (EUMM Georgia) szóló, 2010. augusztus 12-i 2010/452/KKBP tanácsi határozatra (1) és különösen annak 10. cikke (1) bekezdésére,
mivel:
(1)
A Politikai és Biztonsági Bizottság (PBB) a 2010/452/KKBP határozat értelmében és a Szerződés 38. cikkével összhangban felhatalmazással rendelkezik, hogy meghozza az Európai Unió grúziai megfigyelő missziójának (EUMM Georgia) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.
(2)
A PBB 2013. szeptember 13-án elfogadta Toivo KLAAR, az EUMM Georgia vezetője megbízatásának 2014. december 14-ig történő meghosszabbításáról szóló EUMM Georgia/1/2013 határozatot (2).
(3)
A Tanács 2014. december 16-án elfogadta a 2014/915/KKBP (3) határozatot az EUMM Georgia misszió megbízatásának 2014. december 15-től2016. december 14-ig tartó meghosszabbításáról.
(3)
Az Unió külügyi és biztonságpolitikai főképviselője 2014. december 16-án javasolta, hogy Kęstutis JANKAUSKAS-t nevezzék ki az EUMM Georgia vezetőjévé a 2014. december 15-től2015. december 14-ig terjedő időszakra,
ELFOGADTA EZT A HATÁROZATOT:
1. cikk
A Politikai és Biztonsági Bizottság Kęstutis JANKAUSKAS-t nevezi ki az Európai Unió grúziai megfigyelő missziójának (EUMM Georgia) vezetőjévé a 2014. december 15-től2015. december 14-ig terjedő időszakra.
2. cikk
Ez a határozat az elfogadásának napján lép hatályba.
Ez a határozat 2014. december 15-étől alkalmazandó.
Kelt Brüsszelben, 2014. december 19..

Labels: 18
15
5